《游仙诗》
明代·胡翰

夙志慕仙术，笑傲人间春。
朝陪瑶池燕，暮扬沧海尘。
道逢安期生，遨游乘采云。
粲然启玉齿，遗我紫金文。
天地此中毕，世人不得闻。
受之今十年，留待逍遥君。
青鸟从西来，飞去扶桑津。
寄书久不到，白首悲秦人。

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.